《偶书呈雪溪葛守正》
宋代·车若水

秦埃幻六籍，斯文天地屯。
詝言嘈万喙，渺不游其津。
作者能几何，落落星已晨。
单其千载传，觑斑尤苦辛。
毫芒忽有会，不能全吾神。
颇怪十年前，出语辄可人。
功深道更拙，敝帚聊自珍。

作者简介：宋台州黄岩人，字清臣，号玉峰山民。车似庆孙。尝师从陈耆卿、杜范，又为王柏弟子。贾似道聘其入史馆，不赴。工古文与诗。有《宇宙略记》、《世运录》、《道统录》、《玉峰冗稿》、《脚气集》。